་ནོར་བུའི་འཕྲེང་བའི་རྣམ་པར་བཤད་པ།
༄༅། །ས་གསུམ་གྱི་བླ་མ་ཆོས་ཀྱི་རྒྱལ་པོ་འཕགས་པ་རིན་པོ་ཆེའི་གསུང་རབ་
རྒྱལ་བུ་འཇི་འབིག་དེ་མུར་ལ་གཏམ་དུ་བྱ་བ་ནོར་བུའི་འཕྲེང་བའི་
རྣམ་པར་བཤད་པ་འཕགས་པ་དགྱེས་པའི་ལྷའི་རོལ་མོ་
དཔྱོད་ལྡན་ཡིད་འཕྲོག་འཕྲིན་ལས་ཀུན་ཁྱབ་
ཅེས་བྱ་བ་བཞུགས་སོ། །
རྒྱ་གར་སྐད་དུ། ཤྲཱིདྷརྨ་སྭཱ་མི་སརྦ་ཛྙཱ་མཉྫུ་གྷོ་ཥ་ཨརྻ་མ་ཏི་དྷྭ་ཛ་ཡེ་ན་མཿ བྷུ་མི་པཎྜུ་ཀ་ཤཱཀྱ་
ཨུ་པ་ས་ཀ་ཝ་གིནྡྲ་ཨ་ནནྡ་ན་མ༔ བོད་སྐད་དུ། དཔལ་ཆོས་ཀྱི་རྗེ་ཐམས་ཅད་མཁྱེན་འཇམ་པའི་
དབྱངས་འཕགས་པ་བློ་གྲོས་རྒྱལ་མཚན་ལ་བདག་ས་སྐྱ་པ་ཤཱཀྱའི་དགེ་བསྙེན་ངག་དབང་ཀུན་
དགའ་བསོད་ནམས་ཀྱིས་ཕྱག་འཚལ་ལོ། །སྤངས་རྟོགས་མཐར་ཕྱིན་དོན་གཉིས་ལྷུན་གྲུབ་ཤཱཀྱའི་
ཏོག །དེ་གསུང་ལུང་དང་རྟོགས་པའི་བདག་ཉིད་དམ་པའི་ཆོས། །རྒྱལ་སྲས་བསྟན་འཛིན་དགེ་
འདུན་འདུས་པའི་ཚོགས་རྣམས་ལ། །དེང་ནས་བཟུང་སྟེ་བྱང་ཆུབ་བར་དུ་སྐྱབས་སུ་མཆི། །རྐང་
གཉིས་གཙོ་བོས་ཞབས་ཀྱིས་བཅགས་པའི་གནས། །འཕགས་ཡུལ་བསྟན་པ་གསལ་མཛད་མཁས་
གྲུབ་དབང་། །རིམ་པར་བྱོན་པའི་སྐྱེས་ཆེན་དེ་དག་ལ། །ངོ་མཚར་རྣམ་ཐར་དྲན་པས་ཕྱག་བགྱི་འོ། །
གངས་རིའི་ལྗོངས་འདིར་བཤད་སྒྲུབ་ཕྱོགས་རེ་བའི། །བསྟན་པ་གསལ་མཛད་ཇི་སྙེད་བྱོན་རྣམས་དང་། །
ཡོངས་རྫོགས་བསྟན་པའི་བདག་པོ་ས་སྐྱ་པ། །ཡབ་སྲས་བརྒྱུད་པར་བཅས་ལ་བདག་ཅག་དད། །
ཁྱོད་ནི་ཟས་གཙང་སྲས་པོ་མ་ལགས་ཟས་གཙང་སྲས་དང་རྣམ་དབྱེར་མེད། །ཁྱོད་ནི་ཟུར་ཕུད་ལྔ་
པ་མ་ལགས་ཟུར་ཕུད་ལྔ་པ་མི་ཡི་ཟོལ། །ཁྱོད་ནི་འཁོར་ལོས་སྒྱུར་བ་མ་ལགས་འཁོར་ལོས་སྒྱུར་
བའི་དཔལ་འབྱོར་མཚུངས། ཁྱོད་ནི་འཕགས་པ་མ་ལགས་གསུངས་ཀྱང་འཕགས་པ་མཆོག་གྱུར་
26

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་བཅུ་པ།
ཁྱོད་གཅིག་བསྔགས། །གང་གི་བསྟན་པའི་རྒྱུན་བཟང་སྐྱོང་མཛད་པའི། །ཤར་ནུབ་གུང་གསུམ་
སློབ་རྒྱུན་བགྲངས་ཡས་དང༌། །ཕྱིས་དུས་ཆོས་གྲྭ་སོ་སོ་འདེབས་མཛད་པའི། །བཤེས་གཉེན་མཆོག་
རྣམས་བཀའ་དྲིན་དྲན་པས་འདུད། །ཁྱད་པར་སྙིགས་དུས་བསྟན་པའི་ཉི་མ་ཆེ། །སྔགས་འཆང་བླ་
མ་ཀུན་དགའ་རིན་ཆེན་དང༌། །གང་གི་རིགས་སྲས་བསོད་ནམས་དབང་པོའི་ཞབས། །གྲགས་
པ་བློ་གྲོས་རྣམ་གསུམ་སྤྱི་བོས་མཆོད། །གཞན་ཡང་རྒྱལ་བ་ཀུན་གྱི་སྤྱི་གཟུགས་མཆོག །རིགས་
ཀུན་ཁྱབ་བདག་མུས་པ་ཆེན་པོ་སོགས། །རྩ་བརྒྱུད་བླ་མ་རྣམས་ལ་གུས་བཏུད་ནས། །གསུང་རབ་
མཆོག་གི་རྣམ་བཤད་འཆད་ལ་སྤྲོ། །འདི་ནི་འཕགས་པ་མཉེས་པའི་ལྷའི་རོལ་མོ། །འདི་ནི་དཔྱོད་
ལྡན་ཀུན་གྱི་ཡིད་འཕྲོག་སྟེ། །འདི་ནི་འཕྲིན་ལས་ཀུན་ཏུ་ཁྱབ་པའི་ཕྱིར། །འདི་ནི་མིང་དོན་ལྡན་
པའི་བསྟན་བཅོས་ཡིན། །དེ་ཕྱིར་ཁོ་བོའི་རྗེས་འཇུག་བློ་གསལ་རྣམས། །སྙོམ་ལས་མ་བྱེད་
ལེགས་བཤད་རི་མོར་བྲིས། །ཐོས་དང་བསམ་པའི་ཡུལ་དུ་ངེས་བྱས་ནས། །མཁས་མང་དགྱེས་
པའི་བཤད་པའི་དགའ་སྟོན་སྤེལ། །
དེ་ལ་འདིར་སྲིད་པ་གསུམ་གྱི་བླ་མ་ཆོས་ཀྱི་རྒྱལ་པོ་འཕགས་པ་རིན་པོ་ཆེའི་གསུང་རབ་རྒྱལ་
བུ་འཇི་འབིག་དེ་མུར་ལ་གཏམ་དུ་བྱ་བ་ནོར་བུའི་འཕྲེང་བ་འདི་འཆད་པ་ལ་དོན་གསུམ་སྟེ། རྩོམ་
པ་པོའི་སྐུ་ཆེ་བའི་ཡོན་ཏན་མདོ་ཙམ་བསྟན་པ། དེས་མཛད་པའི་བསྟན་བཅོས་ཀྱི་དོན་དངོས་བཤད་
པ༑ རྩོམ་པ་མཐར་ཕྱིན་པ་མཇུག་གི་བྱ་བ་དང་གསུམ་ལས། དང་པོ་ནི་སྐྱེས་ཆེན་དམ་པ་འདི་གང་
ལས་འཁྲུངས་པའི་རིགས་ནི། བྱང་ཕྱོགས་ཀྱི་རྒྱུད་འདིར་འགྲན་ཟླ་དང་བྲལ་བའི་ལྷ་རིགས་མཁོན་
ས་སྐྱ་པ་ཞེས་མཚན་མཆོག་གསུམ་དང་ལྡན་པའི་གདུང་རིགས་དྲི་མ་མེད་པ། ཐུབ་དབང་གཉིས་
པ་ས་སྐྱ་པཎྜི་ཏའི་སྐུའི་གཅུང་ཡབ་ཟངས་ཚ་བསོད་ནམས་རྒྱལ་མཚན་དང༌། ཡུམ་ཡུལ་མདོག་གི་
ཚ་སྣའི་འདབས་ཕ་མིང་ཟུང་ཁང་གི་རྒྱ་མཚོ་ཞང་རྒྱལ་བ་དཔལ། མིང་མ་ཅིག་ཀུན་སྐྱིད། དེ་ལ་
སྲས་འགྲོ་བའི་མགོན་པོ་ཆོས་རྒྱལ་འཕགས་པ། ཡབ་དགུང་ལོ་ང་གཉིས་བཞེས་པ་ཤིང་མོ་ལུག་
གི་ལོ་ཟླ་བ་གསུམ་པའི་ཚེས་དྲུག་ལ། གཡས་རུ་ངམ་རིངས་ཀྱི་ཀླུ་ཁུང་དུ་སྐུ་འཁྲུངས། ཡུམ་གྱི་ལྷུམས་
27

རྒྱལ་བུ་འཇི་འབིག་དེ་མུར་ལ་གཏམ་དུ་བྱ་བ་ནོར་བུའི་འཕྲེང་བའི་རྣམ་པར་བཤད་པ།
སུ་ཞུགས་པ་དང༌། བལྟམས་པའི་དུས་སུ། ངོ་མཚར་གྱི་ལྟས་དང་བཅས་ཤིང༌། ཆུང་ངུ་ནས་འབྲི་
ཀློག་ལ་སོགས་པ་རིག་པའི་གནས་ལྔ་འགའ་ཞིག་མ་བསླབས་པར་མཁྱེན། འགའ་ཞིག་དཀའ་
ཚེགས་མེད་པར་མཁྱེན། སྔོན་གྱི་གནས་དྲན་པའི་མངོན་ཤེས་ཀྱང་མངའ་སྟེ་འདིའི་སྔ་མའི་སྐྱེ་བ།
སྤྱན་རས་གཟིགས་དང་གསུང་གླེང་མཛད་པར་གྲགས་པའི་ས་སྟོན་རི་པར་ཡིན་པས། དེ་བརྟག་
པའི་ཕྱིར་དུ། ས་སྟོན་རི་པའི་སློབ་མ་གཉིས་ཀྱིས་བལྟར་འོངས་པ་དང༌། བླ་མ་འདི་བྱིས་པའི་ཁྲོད་
ན༑ རྩེ་ཞིང་བཞུགས་པས་མཁྱེན་ནས། ཁྱེད་འོངས་སམ་གསུངས་པས། ཁོང་གཉིས་པོས། ཁྱེད་
ཀྱིས་ངོ་མཁྱེན་ནམ་ཞུས་པས་ཤེས་ཏེ། ངའི་སློབ་མ་འདི་དང་འདིའོ་ཞེས་གསུངས་པས་དད་ནས་
ལུས་ཐམས་ཅད་ཀྱིས་འདུད་པར་གྱུར་ཏོ། །
དེ་ནས་རེ་ཞིག་ན་ཆོས་རྗེའི་ཕྱག་ཕྱིར་སྐྱིད་གྲོང་དུ་བྱོན་པའི་ཚེ། གླ་རི་པའི་དགེ་འདུན་རྣམས་
ཀྱིས་མཇལ་བ་དང༌། བཙུན་པ་བགྲེས་པོ་ཅིག་ལ་ངའི་ཉེ་གནས་བཀྲ་ཤིས་དོན་གྲུབ་བྱུང་གསུངས་
པས། དེས་ཀྱང་བླ་མར་ཤེས་ཞབས་ལ་འཇུས་ཏེ། མཆི་མ་ཕྱུང་ངོ་ཞེས་གྲགས་སོ། །དེ་ནས་དགུང་
ལོ་གསུམ་པ་ལ་སྒྲུབ་ཐབས་མཚོ་སྐྱེས་ལ་སོགས་ཐུགས་ལས་གསུངས་པས་ཀུན་གྱི་ཡ་མཚན་དུ་
འཛིན་ཏེ། འདི་ནི་ངེས་པར་འཕགས་པའོ་ཞེས་ཕྱོགས་ཀུན་ཏུ་གྲགས་པས། དེ་ཕྱིན་ཆད་འཕགས་
པ་ཞེས་མཚན་ཡོངས་སུ་གྲགས་སོ། །བརྒྱད་པ་ལ་སྐྱེས་རབས་ཐུགས་ལས་གསུངས། དགུ་པ་ལ་
ཆོས་རྗེ་པའི་སྔོན་འགྲོའི་ཆོས་འཁོར་མཛད་དུས་བརྟག་གཉིས་གསུངས། ཚོགས་ཀྱི་གཏམ་བཤད་
མཛད་པས། ཐམས་ཅད་ངོ་མཚར་ཏེ་མཁས་པ་ཐམས་ཅད་ཀྱི་ང་རྒྱལ་བཅག་ཅིང༌། སྙན་པས་ཁྱབ་
པར་མཛད་པར་གྱུར་ཏེ། བཅུ་པ་ལ་རྗེའི་ཕྱག་ཕྱིར་བྱང་ངོས་སུ་བྱོན་པའི་ལམ་དུ། དབུས་སུ་ཆོས་
རྗེ་པས་མཁན་པོ། ཟུལ་ཕུ་བའི་ནམ་ཟ་འཕྲེད་གསོལ་གྱིས་སློབ་དཔོན་མཛད་ནས་རབ་ཏུ་བྱུང༌།
སྐྱོར་མོ་ལུང་པའི་མཁན་པོ་ཤེས་རབ་སེངྒེ་ལ་དགེ་ཚུལ་གྱི་བསླབ་བྱ་གསན། དེ་ནས་བཅུ་བདུན་པ་
ལ༑ ཆོས་རྗེ་ལ་མངའ་བའི་ཡོན་ཏན་ཐམས་ཅད་རྫོགས་པས། ཆོས་རྗེ་པ་ཐུགས་ཤིན་ཏུ་མཉེས་
ཏེ༑ བསྟན་པའི་ཁུར་བཟོད་པར་དགོངས་ནས་ཆོས་དུང་དང་ལྷུང་བཟེད་ལ་སོགས་པ་གནང༌།
28

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་བཅུ་པ།
སློབ་མའི་ཚོགས་རྣམས་གཏད་ནས་བསྟན་པའི་བྱ་བ་དང༌། སེམས་ཅན་མང་པོའི་དོན་བྱ་བའི་དུས་
ལ་བབ་པས། སྔོན་གྱི་དམ་བཅས་པ་དྲན་པར་གྱིས་ཤིག་ཅེས་པའི་སྒོ་ནས་བསྟན་པ་གཏད་དོ། །
དེ་ནས་གླང་ལོ་ལ་སེ་ཆེན་གན་གྱིས་གདན་དྲངས་པ་ནས་ཕོ་བྲང་དུ་བྱོན་ཏེ། རྒྱལ་པོས་
གཞན་གྱིས་དྲིས་པའི་ལན་མ་ཐེབས་པའི་ཐེ་ཚོམ་མང་པོ་དྲིས་པའི་ལན་རྒྱུ་མཚན་དང་བཅས་པ་
གསུངས་པས་མཉེས་པ་ཡིན་ཏེ། དེ་ཡང་རྒྱལ་པོས་ཞུས་པའི་ངོར། རྒྱལ་པོ་ཉིད་ཀྱི་ཐོག་དྲངས་
པའི་མི་ཉི་ཤུ་རྩ་ལྔ་ལ། ཀྱེ་རྡོ་རྗེའི་དབང་བསྐུར་ནས། ཧོར་གྱི་ཡུལ་དུ་རྡོ་རྗེ་ཐེག་པའི་དབུ་བརྙེས་སོ། །
དེ་ཡང་མུ་ཏིག་འཇའ་ས་ན། བླ་མ་ཆོས་ཀྱི་རྗེ་འདི་ཕྱོགས་སུ་བྱོན་པ་ངེད་རང་དངོས་སུ་མ་མཇལ་
ནའང༌། བླ་མ་འཕགས་པ་དང་མཇལ་ནས། ལས་རྒྱུ་འབྲས་དང༌། སངས་རྒྱས་བཅོམ་ལྡན་
འདས་ཀྱི་ཆེ་བ་དང༌། སེམས་བསྐྱེད་ལ་སོགས་ཆོས་མང་པོ་ཐོས་ཤིང༌། ངེད་ཧོར་བསྟན་པ་མེད་
པའི་ས་ཕྱོགས་སུ། དཀོན་མཆོག་གསུམ་ཐོས་སུ་བཅུག་ནས་བསྟན་པ་ལ་དད་པར་བྱས་པ་དེ་
སངས་རྒྱས་ཀྱི་བཀའ་བདེན་པར་སོང་ནས། ངེད་ཧོར་འདི་ཚོ་ལ་སངས་རྒྱས་ཀྱི་ས་བོན་བཏབ་
པ་ཡིན་པས། ཆོས་རྗེ་ཁུ་དབོན་ཤིན་ཏུ་བཀའ་དྲིན་ཆེ་བ་ཡིན། ཁྱེད་དགེ་བའི་བཤེས་གཉེན་
རྣམས་ཀྱིས་ཀྱང་གོ་བར་བྱ་བའི་དོན་དུ། མཆོད་རྫས་འདི་ཕུལ་བ་ཡིན་པས། ཁྱེད་རྣམས་ཀྱིས་མི་
གཡེལ་བར་བཤད་ཉན་ལ་འབད་པ་གྱིས། བཟླས་ནས་བསྐུར་བ་ཡིན་ཞེས་པ་ལྟར། སྐད་རིགས་
མི་གཅིག་པ་དུ་མ་ཆོས་ཀྱི་བརྡ་དང་ཐ་སྙད་དུ་མ་གསལ་བར་མཛད་དེ། སློབ་དཔོན་པདྨ་འབྱུང་
གནས་ཀྱིས། རྒྱལ་པོ་ཁྲི་སྲོང་ལྡེ་བཙན་ལ་མ་འོངས་པ་ལུང་བསྟན་པ་ལས། ལོ་ཙཱ་སྐ་བ་དཔལ་
བརྩེགས་ཁྱེད། །དཀར་ནག་བརྒྱད་དུ་འགྲོ་དོན་བྱེད། །དེ་ནས་ཨུ་རྒྱན་གྷ་ན་རུ། །ཞེས་གསུངས་པ་
ལྟར་མངོན་དུ་མཛད་དོ། །དེའི་ཕྱི་ལོ་རྒྱལ་པོ་ལྗང་ཡུལ་དུ་དམག་ལ་ཕྱིན་དུས། བླ་མ་པ་བྱང་ངོས་
སུ་བྱོན་ཏེ། ཆོས་རྗེ་པའི་སྐུ་འབུམ་ལ་རབ་གནས་མཛད། དབུས་གཙང་དུ་བྱོན་ཏེ། ཆོས་རྗེ་པའི་
གསུང་བཞིན་དུ་འུ་ཡུག་པ་ལ་བསྙེན་རྫོགས་ཞུ་བ་དང༌། སྔར་མ་གསན་པའི་ཆོས་གསན་པར་
དགོངས་ནས། མདོ་ཁམས་བར་བྱོན་པ་དང༌། འུ་ཡུག་པ་གླང་ལོ་ལ་སྐུ་གཤེགས་ཞེས་ཕྱོགས་ཀྱི་
29

རྒྱལ་བུ་འཇི་འབིག་དེ་མུར་ལ་གཏམ་དུ་བྱ་བ་ནོར་བུའི་འཕྲེང་བའི་རྣམ་པར་བཤད་པ།
འགྲུལ་པ་ལས་ཐོས་ནས་ཕྱིར་ལོག་སྟེ། རྒྱལ་པོ་ཚུར་བྱོན་པ་དང་ལྷན་ཅིག་རྒྱ་ཡུལ་དུ་བྱོན་ནས།
རྒྱ་དང་ཧོར་ཡུལ་གྱི་མཚམས་ཐེ་ལེ་ཞེས་བྱ་བར་ཆུ་བོ་ཆེན་པོའི་འགྲམ། འུ་ཐོར། དགུང་ལོ་ཉེར་
གཅིག་པ་ཤིང་མོ་ཡོས་ཀྱི་ལོ་ཟླ་བ་ལྔ་པའི་ཚེས་བཅོ་ལྔའི་ཉིན། མཁན་པོ་སྙེ་ཐང་པ་གྲགས་པ་སེངྒེ།
སློབ་དཔོན་ཇོ་གདན་བྱང་པ་བསོད་ནམས་རྒྱལ་མཚན། གསང་སྟེ་བ་ཡར་ལུང་པ་བྱང་ཆུབ་རྒྱལ་
མཚན། དད་དགེ་ཆོས་རྗེ་བུ་རྒན། མང་ར་བ་མཁན་པོ་སྤྲོ་དང༌། གནམ་ཕར་བ་ཚུལ་རིན་ལ་སོགས་
པ་ཉི་ཤུའི་དབུས་སུ་བསྙེན་པར་རྫོགས་ནས་མཁན་པོ་ལས་ཕར་ཕྱིན་ཚིག་གསལ་སོགས་དང་། སློབ་
དཔོན་ལས་སོ་ཐར་མདོ་རྩ་སོགས་དང༌། གསང་སྟོན་ལས་སྡེ་བདུན་ལ་སོགས་པ་མང་དུ་གསན་
ཏེ་དཔྱིས་ཕྱིན་པར་མཛད། ཉེར་གསུམ་ལ་གདུང་ལྡོང་གདན་དྲངས་ནས་རྩེ་ལྔར་བྱོན་ཏེ། གཤིན་
རྗེའི་གཤེད། གདན་བཞི། མ་ཧཱ་མཱ་ཡ། རྡོར་དབྱིངས། དུས་འཁོར་སོགས་རྒྱུད་འགྲེལ་པ་ཆ་ལག་
དང་བཅས་པ་གསན། གཞན་ཡང་རིགས་ཚོགས། བསྟོད་ཚོགས། མངོན་པ་སོགས་མང་དུ་གསན་
ནོ༑ ༑ལོ་དེ་ཉིད་ཀྱི་ཟླ་བ་བཞི་པའི་ཚེས་བཅུ་གསུམ་གྱི་མཚན་མོ། ཆོས་རྗེ་གསལ་བར་བྱོན་ནས།
ཁྱོད་འདི་ནས་བཟུང་སྟེ་ལོ་འབུམ་ཕྲག་གཅིག་དང་སྟོང་འདས་པའི་རྗེས་སུ་ཕྱག་རྒྱ་ཆེན་པོ་མཆོག་གི་
དངོས་གྲུབ་ཐོབ་ཅེ་ཞེས་ལུང་བསྟན་ཞིང་དབུགས་དབྱུང་བྱུང་བའི་རྗེས་སུ། སྲིད་པར་སྡུག་བསྔལ་དུ་
མ་ཡི། །ཡུན་རིང་དུས་སུ་དུབ་པ་དག །ལེགས་པར་གསུང་བའི་དབུགས་འབྱིན་པ། །ཐུགས་རྗེའི་
དབང་ཕྱུག་མཁྱེན་པའི་གཙོ། །ཆོས་ཀྱི་རྗེ་ལ་ཕྱག་འཚལ་བསྟོད། །ཅེས་བསྟོད་པ་མཛད་ཅེས་གསུངས།
དེ་ནས་རྒྱལ་པོའི་ཕོ་བྲང་དུ་བྱོན་ནས། ཆོས་འཁོར་བསྐོར་བའི་ཚེ། ཐ་ཤང་ལ་གྱིན་ཞེས་པའི་རྗེས་
སུ་འབྲངས་བའི་ཟིན་ཤིང་གི་རབ་བྱུང་མང་པོ་ཡོད་པ་ལྟ་བ་ངན་པ་ལ་ཞེན་པ་དག་རང་གཞན་ལ་གནོད་
པར་གཟིགས་ནས། རྒྱལ་པོའི་བཀས་བསྐུལ་ཏེ། ཟིན་ཤིང་གི་སྟོན་པ་རིང་དུ་སྦྱངས་པ་རང་གི་གཞུང་
ལུགས་མཐར་སོན་པ་བཅུ་བདུན་རིགས་པས་ཕམ་པར་མཛད་ནས་རབ་ཏུ་བྱུང་སྟེ། ཡང་དག་པའི་ལྟ་
བ་འཛིན་དུ་བཅུག་གོ །
དེ་ནས་དགུང་ལོ་ཉེར་བརྒྱད་པའི་དུས་སུ། ཡར་ཆ་རྐྱེན་མང་དུ་བསྐུར་ནས། དཔོན་ཆེན་ཤཱཀྱ་
30

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་བཅུ་པ།
བཟང་པོས་དབུ་རྩེ་རྙིང་མའི་ནུབ་ཏུ་གསེར་ཐོག་ཆེན་མོ་བཞེངས། དེ་ནས་སོ་གཅིག་པ་ཤིང་མོ་གླང་
གི་ལོ་ལ་དཔལ་ལྡན་ས་སྐྱར་ཕེབས། གསེར་ཐོག་ཆེན་མོར་རྡོར་དབྱིངས་ཀྱི་ལྷ་ཚོགས་བཞུགས་
པའི་བཀྲ་ཤིས་སྒོ་མང་རིན་པོ་ཆེ་དུ་མས་བརྒྱན་པ་དང༌། རྗེ་བཙུན་གོང་མ་རྣམས་ཀྱི་ཕྱི་རྟེན་སྐུ་འབུམ་
བདུན་ལ། གདུགས་ཆོས་འཁོར་ཟངས་གསེར་ལས་གྲུབ་པ་དང་། ཁྱད་པར་སྐུ་འབུམ་ལ་གསེར་ཐོག་
རྣམས་མཛད། མདོ་རྒྱུད། ཤེར་ཕྱོགས་སོགས་རྒྱལ་བའི་བཀའ། གསེར་གྱི་པོ་ཏི་ཉིས་བརྒྱ་ལྷག་
པ་བཞེངས། ཆོས་ཀྱི་འཁོར་ལོ་རྒྱ་ཆེན་བསྐོར་ནས་འགྲོ་བ་མང་པོ་སྨིན་གྲོལ་གྱི་ལམ་ལ་བཀོད། བདག་
ཉིད་ཆེན་པོ་འདི་ཉིད་ཐོས་པ་མཐར་ཕྱིན་ནས་ཆོས་ཀྱི་མངའ་བདག་ཡིན་ཡང༌། ང་རྒྱལ་མེད་ཅིང་
ཆོས་མ་གུས་པ་བསྟན་པའི་ཕྱིར། ཆོས་ཀྱི་དོན་དུ་བཤེས་གཉེན་དུ་མ་བསྟེན་ཏེ། ཁ་ཆེའི་པཎྜི་ཏ་
ཆེན་པོ་ཤྲཱི་ཏ་ཐཱ་ག་ཏ་བྷ་ཏྲ། བླ་མ་རྡོ་རྗེ་འཛིན་པ་གློ་བོ་ལོ་ཙཱ་བ་ཤེས་རབ་རིན་ཆེན་དང༌། སྣར་ཐང་
པའི་མཁན་པོ་མཆིམས་ནམ་མཁའ་གྲགས་དང༌། གསང་བ་གཉན་འོད་སྲུང་མགོན་པོ་དང་། གྲུབ་
ཐོབ་ཆེན་མོ་ཆེ་རས་པར་གྲགས་པ་སློབ་དཔོན་ཡོན་ཏན་དཔལ། སྒྱེར་ཕུ་བ་ཚོགས་སྒོམ་ཀུན་དགའ་
དཔལ། ཞང་ཞུང་པ་རྡོ་རྗེ་འོད་ཟེར་དང༌། རིན་པོ་ཆེ་སྐྱོབ་པ་དཔལ་དང༌། རོང་དབེན་དམར་བ་
རྣལ་འབྱོར་དབང་ཕྱུག་རྒ་ལོ་དང༌། ཆག་ལོཙྪ་བའི་དབོན་པོ་ཉི་མ་དཔལ་དང༌། དབྱེ་པ་ཞང་མངོན་
པ་ས་རི